text: U17-menn: Greiddu sína skyldu móti Estlandi
text: #000000
text: Føroyska U17-landsliðið hjá monnum vann í dag triðja dystin í European Open í Gøteborg. Føroyar vann greitt 22-11 á Estlandi, eftir hálvleiksstøðuna 14-5.
text: #000001
text: Estland hevði tapt báðar dystirnar í kappingini, so talan var um ein dyst, har Føroyar var greiður favorittur og skuldi vinna. Okkara byrjaðu væl og vóru frammanfyri 8-3 eftir 15 minuttir. Málverjin, Pauli Jacobsen, tók við har hann slepti í gjár saman við verjuni og stóð sera væl. Estar fingu bert 5 mál í fyrra hálvleiki. Leiðslan gjørdi eisini, at okkara ikki høvdu tørv á at spæla við so høgari leikferð og var møguleikin at skifta meira út og fordeila orkuna yvir liðið, sum hevur tveir dystir á skránni í morgin. Verjan stóð eisini stinn í seinna hálvleiki, men vóru okkara ikki eins avgjørdir í álopinum, har bert tvey mál komu seinastu 10 minuttirnar. Venjararnir fingu tó spælt nógvar leikarar inn á liðið, og kann hetta hava stóran týdning seinni í kappingini.
text: #000002
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000007